अमरपुरा के घरों में 68 साल बाद आई बिजली
निकटवर्तीअमरापुरा गांव में आजादी के बाद पहली बार घरेलू बिजली आपूर्ति के कनेक्शन मंगलवार को आयोजित कार्यक्रम में रानीवाड़ा विधायक की ओर से दिए गए। कार्यक्रम के दौरान विधायक देवल ने 9 बीपीएल परिवारों को कनेक्शन जारी किए।
गांव में हालांकि कृषि कनेक्शन हो रखे हैं लेकिन घरेलू कनेक्शन गांव में पहली बार हुए हैं जिससे ग्रामीणों में खुशी की लहर है। समारोह को संबोधित करते हुए विधायक देवल ने कहा कि अमरापुरा गांव अब तक घरेलू बिजली से वंचित था। समस्या की गंभीरता को देखते हुए विधायक मद से अरामपुरा गांव में विद्युत लाईन खिंचवाकर बिजली आपूर्ति शुरू की गई है। विधायक ने कहा कि क्षेत्र के विकास में कोई कसर नहीं रखी जाएगी। ग्रामीणों के लिए बुनियादी सुविधाओं के विकास को गति प्रदान करने के साथ योजनाओं का शीघ्र क्रियान्वयन किया जाएगा। विधायक ने क्षेत्र में हुए विकास कार्यों के बारे में ग्रामीणों को अवगत करवाते हुए सरकारी योजनाओं को अधिकाधिक लाभ उठाने का भी आह्वान किया। गौरतलब है कि बिजली नहीं होने से स्कूली बच्चों को चिमनी की रोशनी में पढ़ाई करनी पड़ रही थी। साथ ही ग्रामीणों को रात में जंगली जानवरों के आने का भी भय लगा रहता था। इस अवसर पर पूर्व सरपंच किशनाराम चौधरी, जोडवास के पूर्व सरपंच लखमाराम चौधरी, समाजसेवी जवाराम भील, डिस्कॉम के कनिष्ठ अभियंता अनुज शर्मा, पूर्व सरपंच कांतिलाल पुरोहित रोड़ा, लवजीराम पुरोहित जेतपुरा, रतनाराम चौधरी अमरापुरा कालूराम चौधरी अमरापुरा समेत बड़ी संख्या में ग्रामीण मौजूद थे।
भास्कर ने खबर प्रकाशित कर उठाया था मुद्दा
आजादीके बाद से बिजली से वंचित अमरपुरा गांव के लोगों की समस्या को दैनिक भास्कर ने 15 सितंबर के जालोर भास्कर संस्करण में ‘बिजली के अभाव में चिमनी की रोशनी में पढ़ रहे बच्चे’ शीर्षक से खबर प्रकाशित कर जनप्रतिनिधियों अधिकारियों का ध्यान आकर्षित किया था। मंगलवार को गांव में बिजली पहुंचने पर ग्रामीणों ने भास्कर का आभार जताया।
बडग़ांव. अमरापुरा में समारोह को संबोधित करते विधायक नारायणसिंह देवल।
hin_Deva awa_Deva hin_Deva hin_Deva hin_Deva bho_Deva